Overtono langas

Overtono langas – sociologinė sąvoka, nusakanti leidžiamo nuomonių spektro ribas, kuriose, atsižvelgiant į esamą visuomenės diskursą, gali pasisakyti politikai ir kiti viešieji asmenys. Sąvoka dažniausiai vartojama politologiniame, istoriniame, kultūrologiniame kontekste.Paul Krugman. „The Closed Minds Problem“. The New York Times Pavadinta pagal JAV politologą Džozefą Overtoną, kuris teigė, jog politinės idėjos gyvybingumas daugiausia priklauso ne nuo politikų asmeninių pasirinkimų, o nuo to, ar ta idėja patenka į visuomenei priimtinų idėjų spektrą. „A Brief Explanation of the Overton Window“. Mackinac Center for Public Policy. Pati sąvoka pristatyta Makinso viešosios politikos centro 2006 m., jau po paties Overtono mirties.Joseph G. Lehman. An Introduction to the Overton Window of Political Possibility. Mackinac Center for Public Policy

2006 m. Džošua Trevinjas išplėtojo šią teoriją, pristatęs 6 kokios nors idėjos priėmimo žingsnius: neįsivaizduojama → radikalu → priimtina → protinga → įprasta → norma.David Atkins writing as thereisnospoon. Why the Right-Wing Gets It--and Why Dems Don’t [UPDATED]. Daily Kos Overtono lango idėją išpopuliarino politikos komentatorius Glenas Bekas, 2010 m. išleidęs politinį trilerį „Overtono langas“ (The Overton Window). Palaipsniui pirminė Overtono lango sąvokos prasmė, jog politikai turi taikytis prie visuomenės nuomonės, platesniuose visuomenės sluoksniuose pasislinko link sampratos, jog politikai, pasitelkę Overtono lango principą, formuoja visuomenės nuomonę.Laura Marsh. The Flaws of the Overton Window Theory. The New Republic

Overtono lango sąvoka dažnai bandyta aiškinti tokias politines realijas, kaip Donaldo Trampo pergalė JAV prezidento rinkimuose ar „breksitas“. Lietuvoje (taip pat Rusijoje)Владимир Рувинский. „Рождение теории заговора. Кто прорубил «окно Овертона» в Россию“. Republic  Overtono lango sąvoka išimtinai naudojama prasme, jog tai technologija, kaip nepriimtinas idėjas, nepriimtinus reiškinius galima paversti politine norma.Audronė Jankuvienė.  Overtono langas, LaikmetisErika Drungytė. Overtono Langas. Nuo iškrypimo iki politinės normos. Pro Patria / Respublika

 Šaltiniai 

Kategorija:Sociologija
Kategorija:Politologija